laion/Wikipedia-Exotic huggingface dataset:
Aleksander Tõnisson (ettevõtja)

Aleksander Tõnisson (24. juuni 1883 Leebiku vald, Helme kihelkond – 16. juuni 1958) oli Eesti ettevõtja. Tõnisson õppis Leebiku vallakoolis seejärel Tallinna õhtukeskkoolis ning tehnilistel kursustel. 1914. aastal omandas ta P. Uusmanniga mehaanika- ja lukksepatöökoja Tallinnas, 1919 koliti ettevõte aadressile Harju tänav 44. Hiljem asus firma kontor aadressil Rüütli tänav 28-30[viide?]. Ajapikku kujundati töökojast A. Tõnisson & Ko, mis tegeles sanitaartehnika müügi ja malmivaluga, sh valmistas kanalisatsioonitorusid, kaevuluuke ja keskkütteseadmestikku. Ettevõtte järgi hüüti omanikku Toru-Tõnissoniks. Lisaks sanitaartehnikafirmale kuulus Tõnissonile ka Söötevälja talu Lilli külas Anija vallas Harjumaal (talu ostis ta kahe peale sõbra, ehitusettevõtja Villem Hansteiniga). Aleksander Tõnisson oli Väike- ja Kesktööstusettevõtete Ühingu üks asutajaid ja kauaaegne esimees, Tööstusnõukogu ja Riigi Majandusnõukogu liige, samuti üks Kaubandus-Tööstuskoja asutajaist, juhatuse ja suurtööstuse sektsiooni büroo liige (1929–37), Eesti Panga diskontokomisjoni liige, Eesti Töösturite Ühingu esimees ning Tallinna Tehnikumi asutajaliige. Ta oli ka Omakaitse asutajaliige. 1940. aastal ostis ta Sammuli talu Viljandi vallas Viljandi järve kaldal, mis oli suurim talu Viljandimaal, üle 100 hektari, ostuhind 40 000 krooni. Tõnisson arreteeriti ja küüditati Eestist koos kindral Nikolai Reegi abikaasaga. Teistel andmetel suri ta 16. juunil 1958 74-aastaselt kõhunäärmevähki. "Tõnisson, Aleksander (tööstur)" EE (vaadatud 05.07.2013) Gertrud Kaljuvee "Lilli mälestustepäeval esines kirjanik ERIK TOHVRI" Sõnumitooja,27.07.11 (vaadatud 05.07.2013) "Lilli küla arengukava 2010-2015" 2010 (vaadatud 05.07.2013) Tallinna meeste asjad Viljandimaal. Rahvaleht, 31. jaanuar 1940, nr. 26, lk. 5. "Nõukogude okupatsioonivõimu poliitilised arreteerimised Eestis", köide 3. Koostanud Leo Õispuu. Tallinn, 2005 Ants Miidla "Lilli küla ajalugu" Lilli küla koduleht, 2006 (vaadatud 05.07.2013) "A. Tõnisson 50-aastane" Postimees, 23. juuni 1933 Eesti kommunismiohvrid 1940–1991
Hyde'i maakond (Lõuna-Dakota)

Hyde'i maakond (Hyde County) on maakond USA-s Lõuna-Dakota osariigis. Geograafilised koordinaadid on 44°55' N, 99°48' W. Maakonna halduskeskus on Highmore. Maakonna pindala on 2244 km², millest 15 km² moodustab veepindala. Elanike arv oli 2010. aasta rahvaloenduse järgi 1420. Aastal 2000 oli elanike arv 1671. Faulki maakond (põhjas) Handi maakond (idas) Buffalo maakond (lõunas) Lymani maakond (edelas) Hughesi maakond (edelas) Sully maakond (läänes) Potteri maakond (loodes) Hyde'i maakond moodustati 1873. aastal.
Ülase tänav (Tallinn)

Ülase tänav on tänav Tallinnas Kristiine linnaosas Lilleküla asumis Lille allasumis. Tänav algab Kibuvitsa tänavalt, ristub Tulika tänavaga ja lõpeb seejärel Lilleküla tööstuspiirkonnas umbtänavana. Ülase tänav on ligikaudu 170 meetri pikkune. Ülase tänav sai nime 15. veebruaril 1933., enne seda kandis Ülase tänav Saviaukude tänava nime. Pelgulinna Gümnaasiumi kohal olid aga vanad saviaugud, kust sai toorainet sealne Kopli telliskivivabrik. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 147.
Chelsea Manning

Chelsea Manning (sündinud Bradley Manning; sündinud 17. detsembril 1987 Crescentis Logani maakonnas Oklahomas) on endine USA sõjaväelane. Ta arreteeriti mais 2010 Iraagis süüdistusega, et on andnud ebaseaduslikult Wikileaksile materjale USA armee kohta. Informatsiooni avaldasid Wikileaks ja Wikileaksi partnerid aprillist oktoobrini 2010. Manning oli vangistatud ilma õigusemõistmiseta (kohtuta) veebruarini 2013. Juulist 2010 kuni aprillini 2011 istus ta isoleerituna, mis põhjustas rahvusvahelise reaktsiooni. Juulis 2013 mõisteti Manning süüdi 20 süüdistuspunktis, sealhulgas spionaažis. 21. augustil 2013 mõistis USA sõjaväekohus ta 35 aastaks vangi; prokurör oli nõudnud talle vähemalt 60 aastat vangistust. President Obama andis Manningile 17. jaanuaril 2017 armu ning ta vabastati enne tähtaega 17. mail 2017. "USA sõjaväekohus mõistis Bradley Manningi 35 aastaks vangi", ERR uudised, 21. august 2013 NY Times:Obama Commutes Bulk of Chelsea Manning's Sentence Chelsea Manning released from prison after serving 7 years of 35-year sentence, USA Today, 17. mai 2017
VHF-sagedusala

VHF-sagedusala (ingl k Very High Frequency, ülikõrgsagedus) ehk meeterlaineala on raadiosagedusala vahemikus 30 MHz kuni 300 MHz. Nimetus meeterlaineala tuleneb sellest, et lainepikkuste vahemik on 1 meetrist 10 meetrini. Meeterlainealast kõrgema sagedusega on detsimeeterlaineala (UHF) ja madalama sagedusega dekameeterlaineala (HF, High Frequency, kõrgsagedus), sealhulgas raadioringhäälingu lühilaine ribad. VHF-sagedusala (meeterlaineala) jaguneb kolmeks ribaks. Analoogtelevisiooni kanalid 1–12 paiknesid ribades I ja III. Sagedusala ülemist osa 230–300 MHz kasutatakse kaabeltelevisioonis (kanalid S11–S20). Digitaaltelevisiooni saateid edastatakse UHF-sagedustel. VHF III alas on DAB-raadio (digiraadio). Raadioringhäälingus on meeterlainete kohta kasutusel nimetus ultralühilaine - ULL (saksa k Ultrakurzwelle, UKW; vene k Ультракоро́ткие во́лны, УКВ, ULA). Inglise keeleruumis on samas tähenduses kasutusel lühend FM (sõnadest Frequency Modulation, sagedusmodulatsioon), sest heli edastatakse meeterlainealas sagedusmoduleeritult. Esimese sagedusmodulatsiooniga saatja-vastuvõtja ehitas 1933. a USA insener E. H. Armstrong (1890–1954). Esimesed FM-saated lasti eetrisse 1948. a Saksamaal ultralühilainel. 1950. aastatel võeti FM-raadio kasutusele kogu Euroopas ning alustati stereofooniliste saadete (stereosaadete) edastamist. Sagedusmodulatsiooniga (FM) saadete ajalugu Eestis: 1956, 1. mai – esimesed saated ultralühilainel Tallinnast 1961, 21. juuli – esimene stereoheliga saade ultralühilainel 1991 – Tallinna teletornis alustas tööd esimene saatja sagedusribas 87,5–108 MHz 1992, 1. märts – Tallinnas tuli sagedusel 100,7 MHz eetrisse esimene kommertsraadiojaam Kuku Seejärel kui Eesti Raadio lõpetas 1998. aastal välislevi lühilainel ja kogu levi kesklainel. on Eesti Raadio programmide vastuvõtt võimalik kogu Eestis ainult ultralühilainel (87,5–108 MHz) ja Internetis. Raadiolained UHF-sagedusala VHF ringsuunaline raadiomajakas Jaak Umborg (2017). Raadiotehnika alused. Lk 19. Tallinna Polütehnikum, Telekommunikatsiooni alused, Õpiobjektid, Raadio ajalugu Eestis
EEG

EEG on lühend, mis võib tähendada järgmist: Elektroentsefalograaf on seade peaaju bioelektrilise aktiivsuse mõõtmiseks. Salvestamise ajaks paigaldatakse uuritava subjekti peanaha pinnale, aju pinnale või ajju elektroodid, mille abil registreeritakse aju toodetud elektrilaineid. Elektroentsefalogramm ehk elektroentsefalograafi abil salvestatud graafik. Elektroentsefalograafia on peaaju aktiivsuse mõõtmise meetod, mille võttis kasutusele saksa neuroloog ja psühhiaater Hans Berger 1929. aastal.
Aavo Mölder

Aavo Mölder (sündinud 30. märtsil 1944 Vasulas) on eesti põllumajandusjuht ja poliitik. Ta lõpetas aastal 1959 Tartu 10. 7-klassilise Kooli, aastal 1962 Väimela Põllumajandustehnikumi ja aastal 1963 Tartu 3. Töölisnoorte Keskkooli. Aastal 1968 lõpetas ta zootehnikuna Eesti Põllumajanduse Akadeemia, aastal 1971 kaitses ta tööga "Veiste käitumine suurfarmide tingimustes" põllumajanduskandidaadi väitekirja. Ta oli aastatel 1971–1976 Tartu näidissovhoosi Vorbuse osakonna juhataja; aastatel 1976–1979 oli ta Eesti Loomakasvatuse ja Veterinaaria Teadusliku Uurimise Instituudi veisekasvatuse osakonnas sektorijuhataja, aastatel 1979–1992 oli ta Laeva katsesovhoosi direktor. 19. veebruarist 1992 22. novembrini 1992 oli ta Eesti Vabariigi põllumajandusminister. Aastast 1993 oli ta Tartu riigimajandi direktor. Ta oli aastatel 1971–1989 NLKP liige, aastast 1990 oli ta Eesti Maaliidu liige, 14. maist 1998 on ta Eestimaa Rahvaliidu/Eesti Konservatiivse Rahvaerakonna liige. Ta oli Eesti NSV Ülemnõukogu XI koosseisu, Eesti Vabariigi Ülemnõukogu ja VIII Riigikogu (valimisliidu Koonderakond ja Maarahva Ühendus esindajana) liige. Ta on olnud Erastamisagentuuri nõukogu liige ja Riigi Viljasalve haldusnõukogu liige. Tema hobiks on muusika, eriti akordionimäng. Ta on abielus ja tal on kaks last. Tema isa Adolf Mölder oli põllumajandusteadlane, kaksikvend Mati Mölder on samuti põllumajandusjuht. Medal "Töövapruse eest" 2002 – Riigivapi V klassi teenetemärk 2004 – aasta põllumees 2005 – Tartumaa Kuldne Tammeoks 2006 – Valgetähe II klassi teenetemärk
Väino Uibo

Väino Uibo (7. oktoober 1942 Tartu – 24. jaanuar 2024) oli eesti näitleja ja lavastaja. Ta lõpetas 1963. aastal Tallinna Kergetööstuse Tehnikumi ja 1970. aastal Tallinna Riikliku Konservatooriumi lavakunstikateedri (4. lend). Ta oli aastatel 1970–1975 ja 1977–1981 Vanemuise teatri näitleja ning 1981–1989 teatri Ugala näitleja. Aastatel 1975–1977 töötas ta Eesti Televisiooni Tartu stuudios. Väino Uibo on osalenud mängufilmides "Tuuline rand" (1971, Jaan), "Väike reekviem suupillile" (1972, Heiki) ja "Aeg elada, aeg armastada" (1976, Silver). Aastatel 1989–1992 elas Uibo Rootsis. Aastatel 1993–1998 oli ta Elva linnapea ja 1998–2001 Kuressaare Linnateatri direktor. Hiljem oli ta vabakutseline, pühendus tööle harrastusnäitlejatega ja lavastas harrastusteatrites. Charles Perrault/Urmas Lennuk "Okasroosike" (2005 Rakvere Teatris, ka laulude autor) August Kitzberg/Väino Uibo "Kauka jumal" (2012 Saaremaa Rahvateatris) Sergei Mihhalkov/Väino Uibo "Jänes lontkõrv" (2014 Saaremaa Rahvateatris) Oskar Luts/Väino Uibo "Millal küll Kalev koju jõuab" (2014 Saaremaa Rahvateatris) Hugo Raudsepp "Vedelvorst" (2015 Saaremaa Teatris) Väino Uibo "Pasjanss ehk Alatu kättemaks" (2018 Elva LendTeatris) Väino Uibo "Naised meeste maailmas" (2018 Saaremaa Teatris) Peter Quilter „Eesriie avaneb!“ (2023 Tehumardi Thule teatris) 1981 – Eesti NSV Teatriühingu eripreemia (Väino ja Toomas Uibole V.Uibo/H.Runneli „Laulan sõbraks öö ja päeva” lavastuse eest Viljandi Ugalas) Väino Uibole meeldis mängida suupilli. Tema pojad on Toomas Uibo ja Märt Uibo. Kui ta Toomase lapsepõlves koos pojaga kontserte andis, olid nad tuntud duetina Väino ja Toomas Uibo. Väino Uibo on koos Toomas Uiboga andnud välja albumi "Laulan sõbraks öö ja päeva" (CD 2012, salvestatud Ugala teatris 1984. aastal). Väino Uibo on avaldanud mälestusteraamatu "Naeru varjus läbi elu" (2015). Eesti filmi andmebaas. "Eesriie avaneb" tõstab saladuseloori viie naise ohvrimeelsuselt. saartehaal.postimees.ee, 10. aprill 2023. Eesti NSV Teatriühingu preemiad parimate loominguliste saavutuste eest Sirp.ee, 2013. Pime juhus ja lubadus tegid Väino Uibost suupillimängija. Saarte Hääl, 5. juuli 2013 Aime Jõgi, Teatrimees püüdis kinni tähelennu, Tartu Postimees, 13. mai 2012. Väino Uibo. kultuur.err.ee, 24. jaanuar 2024. Eesti Teatriliit. Kuressaares hakkab teatrit tegema Väino Uibo. ohtuleht.ee, 16. mai 1998. Väino Uibo: Paadialuseks paadikuuri ma veel sobiks. ohtuleht.ee, 28. september 2013. Väino Uibo: ma ei oska laulukirjutamise oskust piisavalt väärtustada. menu.err.ee, 28. september 2013. PÄEVATEE SUVEKÜLALINE. Väino Uibo. Audioarhiiv, 16. august 2014. Väino Uibo: Olen mõelnud, et enne ei tahaks siitilmast lahkuda, kui näeks selle tõpra lõppu. ohtuleht.ee/elu, oktoober 2023.
Walworthi maakond

Walworthi maakond (Walworth County) on maakond USA-s Wisconsini osariigis. Geograafilised koordinaadid on 42°67' N, 88°54' W. Maakonna halduskeskus on Elkhorn ja suurim linn Whitewater. Maakonna pindala on 1493 km², millest 55 km² moodustab veepindala. Elanike arv oli 2010. aasta rahvaloenduse järgi 102 228. Aastal 2000 oli elanike arv 93 759. Waukesha maakond (kirdes) Racin'i maakond (idas) Kenosha maakond (idas) McHenry maakond (kagus) Boone'i maakond (edelas) Rocki maakond (läänes) Jeffersoni maakond (loodes) Walworthi maakond moodustati 1836. aastal. Maakond on saanud nime New Yorgi kohtuniku Reuben Hyde Walworthi järgi. Walworthi maakonna koduleht (inglise keeles)
Walworthi maakond (Lõuna-Dakota)

Walworthi maakond (Walworth County) on maakond USA-s Lõuna-Dakota osariigis. Geograafilised koordinaadid on 45°43' N, 100°03' W. Maakonna halduskeskus on Selby. Maakonna pindala on 1928 km², millest 94 km² moodustab veepindala. Elanike arv oli 2010. aasta rahvaloenduse järgi 5438. Aastal 2000 oli elanike arv 5974. Campbelli maakond (põhjas) Edmundsi maakond (idas) Potteri maakond (lõunas) Dewey maakond (edelas) Corsoni maakond (loodes) Walworthi maakond moodustati 1873. aastal. Maakond on saanud nime Wisconsini osariigis asuva Walworthi maakonna järgi. Walworthi maakonna koduleht (inglise keeles)
Kattega tee

Kattega tee on tee, mille sõidu- või käiguosa pinna moodustab orgaanilise või mineraalse sideainega töödeldud mineraalmaterjali kiht (asfaltbetoonkate, tsementbetoonkate, mustkate jne), kiviparkett või munakivisillutis. "Tee seisundinõuded" majandus- ja kommunikatsiooniministri määrus, 17.12.2002, viimane redaktsioon 01.11.2011, § 7 "Kattega tee"
Tyleri maakond

Tyleri maakond (Tyler County) on maakond USA-s Texase osariigis. Geograafilised koordinaadid on 30°77' N, 94°38' W. Maakonna halduskeskus on Woodville. Maakonna pindala on 2424 km², millest 34 km² moodustab veepindala. Elanike arv oli 2010. aasta rahvaloenduse järgi 21 766. 2000. aastal oli seal 20 871 elanikku. Angelina maakond (põhjas) Jasperi maakond (idas) Hardini maakond (lõunas) Polki maakond (läänes) Tyleri maakond moodustati 1846. aastal Liberty maakonna osast. Maakond on nime saanud kümnenda Ameerika Ühendriikide presidendi John Tyleri järgi. Tyleri maakonna koduleht (inglise keeles)
Tyleri maakond (Lääne-Virginia)

Tyleri maakond (Tyler County) on maakond USA-s Lääne-Virginia osariigis. Geograafilised koordinaadid on 39°47' N, 80°88' W. Maakonna halduskeskus on Middlebourne. Maakonna pindala on 676 km², millest 8 km² moodustab veepindala. Elanike arv oli 2010. aasta rahvaloenduse järgi 9208. Aastal 2000 oli elanike arv 9592. Wetzeli maakond (põhjas) Doddridge'i maakond (kagus) Ritchie' maakond (edelas) Pleasantsi maakond (läänes) Washingtoni maakond (läänes) Monroe maakond (loodes) Tyleri maakond moodustati 6. detsembril 1814 Ohio maakonna osast. Maakond on nime saanud John Tyleri isa John Tyler seeniori järgi. Ohio River Islands National Wildlife Refuge (osa) Tyleri maakonna koduleht (inglise keeles)
Ehitusmaterjal

Ehitusmaterjal on materjal, mida kasutatakse hoonete vm rajatiste ehitamisel. Levinumad ehitusmaterjalid on puit, kivi, betoon ja tellis. Ehitusmaterjalide valik sõltub suurel määral tehnoloogiast ja on ajaloo jooksul eri kultuurides ja looduskeskkondades palju muutunud, samuti on seda mõjutanud tänapäevane materjaliteadus. Üks võimalik ehitusmaterjalide liigitus on looduslikud (puit, bambus, savi, lehmasõnnik, pilliroog, lumi, liiv) ja tehislikud (betoon, tellis, vineer, plekk, eterniit) materjalid. Ehitusmaterjalide loend Ehitusmaterjalitööstus
Bristoli maakond (Massachusetts)

Bristoli maakond (Bristol County) on maakond USA-s Massachusettsi osariigis. Geograafilised koordinaadid on 41°75' N, 71°09' W. Maakonna halduskeskus on Taunton ja suurim linn New Bedford. Maakonna pindala on 1790 km², millest 350 km² moodustab veepindala. Elanike arv oli 2010. aasta rahvaloenduse järgi 548 285. Aastal 2000 oli elanike arv 534 678. Norfolki maakond (põhjas) Plymouthi maakond (idas) Newporti maakond (edelas) Bristoli maakond (Rhode Island) (läänes) Providence'i maakond (loodes) Bristoli maakond moodustati 2. juunil 1685 Plymouthi maakonna osast. Maakond on nime saanud Rhode Islandis asuva Bristoli linna järgi. Freetown-Fall River State Forest Bristoli maakonna koduleht (inglise keeles)
Nakkushaigused

Nakkushaigused (ladina keeles morbi contagiosi, ainsuses morbus contagiosus) ehk infektsioonhaigused (ladina keeles morbi infectiosi, ainsuses morbus infectiosus) on haigused või haigustunnusteta kandlusseisundid, mille põhjustab organismi sattunud nakkustekitaja ja mille puhul on võimalik levik inimeselt või loomalt inimesele või loomale otseselt või kaudselt. Nakkushaigusi põhjustavad nakatunult tervele kanduvad tõvestavad ehk patogeensed mikroorganismid (ainuraksed, mikroseened, bakterid, riketsiad) või viirused, laiemas tähenduses on nakkushaigused ka parasitaarhaigused ehk parasitoosid; haigusnähud võivad tuleneda ka mitte vahetult nakkustekitajatest, vaid nende elutegevuse saadustest. Nakkushaiguste ja nende tõkestamise uurimisega tegeleb epidemioloogia. Nakkushaiguste arsti nimetatakse infektsionistiks. Nakkushaiguste leviku tõkestamise põhilised vahendid tänapäeva meditsiinis on hügieen ja vaktsineerimine. Eestis esineb viimasel ajal[millal?] vaktsiinidega välditavaid nakkushaigusi harva (nt leetrid, punetised, difteeria, teetanus), tuberkuloositõrje programm on saavutanud kontrolli tuberkuloosi üle. Metsloomade vaktsineerimine marutaudi vastu on vähendanud marutõve ohtu ka inimestel. Samas on endiselt kõrge puukidega levivatesse nakkushaigustesse (puukentsefaliiti ja puukborrelioosi) haigestunute arv. Suur probleem on ka HIV-nakkuse levik. Nakkushaiguste valdkonda reguleerib Eestis nakkushaiguste ennetamise ja tõrje seadus. Nakkushaiguste seiret ning järelevalvet korraldab Eestis terviseamet. Nakkushaiguste mõisteid Nakkushaigused sotsiaalministeeriumi kodulehel Nakkushaiguste tähestikuline sõnastik Terviseameti kodulehel Nakkushaiguste teated Terviseameti kodulehel Tervisekaitseinspektsioon, Nakkushaiguste esinemine ja immunoprofülaktika Eestis 2008. aastal, veebiversioon (vaadatud 6.11.2014) Kristin Aasma, Epidemioloogianõunik Kutsar: Euroopasse saabunud pagulastel on tuvastatud kümmekond erinevat nakkushaigust, 16. september 2015, Õhtuleht.ee
Norfolki maakond

Norfolki maakond (Norfolk County) on maakond USA-s Massachusettsi osariigis. Maakonna halduskeskus on Dedham ja suurim linn Quincy. Maakonna pindala on 1150 km², millest 120 km² moodustab veepindala. Elanike arv oli 2020. aasta rahvaloenduse järgi 725 981. Aastal 2010 oli elanikke 670 850 ja 2000. aastal 650 308. Norfolki maakonnas on sündinud neli USA presidenti (John Adams, John Quincy Adams, John F. Kennedy ja George H.W. Bush). Sissetulekult leibkonna kohta oli Norfolki maakond USA-s 2019. aastal 24. kohal ($107 361) ja osariigis esikohal. Middlesexi maakond (loodes) Suffolki maakond (põhjas) Plymouthi maakond (kagus) Bristoli maakond (lõunas) Providence'i maakond (edelas) Worcesteri maakond (läänes) Norfolki maakond moodustati 26. märtsil 1793. aastal Suffolki maakonna osast. Norfolki maakonna koduleht (inglise keeles)
Barry maakond

Barry maakond (Barry County) on maakond USA-s Michigani osariigis. Geograafilised koordinaadid on 42°60' N, 85°31' W. Maakonna halduskeskus on Hastings. Maakonna pindala on 1494 km², millest 54 km² moodustab veepindala. Elanike arv oli 2010. aasta rahvaloenduse järgi 59 173. Aastal 2000 oli elanike arv 56 755. Ionia maakond (kirdes) Eatoni maakond (idas) Calhouni maakond (kagus) Kalamazoo maakond (edelas) Allegani maakond (läänes) Kenti maakond (loodes) Barry maakonna koduleht (inglise keeles)
Barry maakond (Missouri)

Barry maakond (Barry County) on maakond USA-s Missouri osariigi edelaosas. Geograafilised koordinaadid on 36°71' N, 93°83' W. Maakonna halduskeskus on Cassville ja suurim linn Monett. Maakonna pindala on 2048 km², millest 31 km² moodustab veepindala. Elanike arv oli 2010. aasta rahvaloenduse järgi 35 597. Aastal 2000 oli elanikke 34 010. Lawrence'i maakond (põhjas) Stone'i maakond (idas) Carrolli maakond (kagus) Bentoni maakond (lõunas) McDonaldi maakond (edelas) Newtoni maakond (loodes) Barry maakond moodustati 5. jaanuaril 1835 Greene'i maakonna osast. Maakond on nime saanud Kentucky osariigist pärit postiministri William Taylor Barry järgi. Mark Twaini metsakaitseala (osa)
Atsidotroofne järv

Atsidotroofne järv on väga happelise veega mineraalmaajärv, mis toitub metsa- või sooaladelt tulevast veest. Atsidotroofsete järvede biomass on väga väike, nende kaldavett asustavad soopihla-soovõha-tarnade kooslused ning turbasamblad. Sellised järved on näiteks Partsi Mustjärv, Koolma järv, Partsi Neitsijärv, Viroste järv, Pikamäe, jt. Põlvamaal. Need järved on unikaalsed kogu maailmas ning väärivad tõhusat kaitset.
Otsego maakond

Otsego maakond (Otsego County) on maakond USA-s New Yorgi osariigis. Maakonna halduskeskus on Cooperstown ja suurim linn Oneonta. Maakonna pindala on 2629 km², millest 31 km² moodustab veepindala. Elanike arv oli 2010. aasta rahvaloenduse järgi 61 676. Aastal 2000 oli elanike arv 62 259. Herkimeri maakond (põhjas) Montgomery maakond (kirdes) Schoharie' maakond (idas) Delaware'i maakond (lõunas) Chenango maakond (edelas) Oneida maakond (loodes) Madisoni maakond (loodes) Otsego maakond moodustati ametlikult 16. veebruaril 1791. aastal Montgomery maakonna osast ning maakonna halduskeskuseks sai Cooperstown. 2020 United States Census, vaadatud 1.01.2022. Otsego maakonna koduleht (inglise keeles)
Otsego maakond (Michigan)

Otsego maakond (Otsego County) on maakond USA-s Michigani osariigis. Geograafilised koordinaadid on 45°02' N, 84°61' W. Maakonna halduskeskus on Gaylord. Maakonna pindala on 1362 km², millest 30 km² moodustab veepindala. Elanike arv oli 2010. aasta rahvaloenduse järgi 24 164. Aastal 2000 oli elanike arv 23 301. Cheboygani maakond (põhjas) Montmorency maakond (idas) Oscoda maakond (kagus) Crawfordi maakond (lõunas) Kalkaska maakond (edelas) Antrimi maakond (läänes) Charlevoix' maakond (loodes) Otsego maakond moodustati 1875. aastal. Otsego maakonna koduleht (inglise keeles)
Renville'i maakond

Renville'i maakond (Renville County) on maakond USA-s Minnesota osariigis. Geograafilised koordinaadid on 44°72' N, 94°96' W. Maakonna halduskeskus ja suurim linn on Oneonta. Maakonna pindala on 2557 km², millest 11 km² moodustab veepindala. Elanike arv oli 2010. aasta rahvaloenduse järgi 15 730. Aastal 2000 oli elanike arv 17 154. Kandiyohi maakond (põhjas) Meekeri maakond (kirdes) McLeodi maakond (idas) Sibley maakond (kagus) Nicolleti maakond (lõunas) Browni maakond (kagus) Redwoodi maakond (edelas) Yellow Medicine'i maakond (läänes) Chippewa maakond (loodes) Renville'i maakond moodustati 20. veebruaril 1855. aastal Nicolleti, Sibley ja Wisconsinis asuva Pierce'i maakonna osasdest. Maakond on saanud nime Minnesota ühe esimese valge asuniku Joseph Renville'i järgi. Renville'i maakonna koduleht (inglise keeles)
Renville'i maakond (Põhja-Dakota)

Renville'i maakond (Renville County) on maakond USA-s Põhja-Dakota osariigis. Geograafilised koordinaadid on 48°71' N, 101°66' W. Maakonna halduskeskus ja suurim linn on Mohall. Maakonna pindala on 2310 km², millest 44 km² moodustab veepindala. Elanike arv oli 2010. aasta rahvaloenduse järgi 2470. Aastal 2000 oli elanike arv 2610. Mount Pleasant No. 2 (põhjas) Argyle No. 1 (põhjas) Bottineau maakond (idas) McHenry maakond (kagus) Wardi maakond (lõunas) Burke'i maakond (loodes) Renville'i maakond moodustati 3. juunil 1873. Maakond on saanud nime Joseph Renville'i järgi. Upper Souris National Wildlife Refuge (osa) Renville'i maakonna koduleht (inglise keeles)
Mount Pleasant No. 2

Mount Pleasant No. 2 on vald Kanadas Saskatchewani provintsis. Aastal 2006 oli elanike arv 418.
Argyle No. 1

Argyle No. 1 on vald Kanadas Saskatchewani provintsis. Aastal 2006 oli elanike arv 267. Gainsborough Carievale Winlaw Workman
Carievale

Carievale on küla Kanadas Saskatchewani edelaosas. 1. veebruaril 1891 avati Carievale'is postkontor.
Willsi faktor

Willsi faktor ehk antianeemiline faktor on eeldatavasti toiduainetes nagu presspärm (ingl k autolyzed yeast extract marmite) ja toores maksaekstraktis looduslikult leiduv toitumisfaktor, mida on organismidel vaja, et punaseid vereliblesid ehk erütrotsüüte komplekteerida. Faktori avastas inglise arst Lucy Wills 1930. aastatel India Meditsiiniteenistuses Bombays töötades. Janet Watson ja William B. Castle nimetasid uue faktori Willsi faktoriks (ingl k Wills' factor). Hilisemad nimetused: folaat, ka B10-vitamiin, Bc-vitamiin ja M-vitamiin jpt. Aneemia Foolhape Frances Rachel Frankenburg, Vitamin Discoveries and Disasters: History, Science, and Controversies, 2009, Greenwood Publishing Group, ISBN 978-0-313-35475-5, Google`i raamatu osaline veebiversioon (vaadatud 04.07.2013) Rosenberg IH., A history of the isolation and identification of folic acid (folate). Ann Nutr Metab. 2012;61(3):231-5. doi: 10.1159/000343112. Epub 2012 Nov 26., PMID 23183294,Osaline veebiversioon (vaadatud 04.07.2013